CELEX: 32013R1019
Language: sl
Date: 2013-10-23 00:00:00
Title: Uredba Komisije (EU) št. 1019/2013 z dne 23. oktobra 2013 o spremembi Priloge I k Uredbi (ES) št. 2073/2005 glede histamina v ribiških proizvodih  Besedilo velja za EGP

24.10.2013   
            
            
               SL
            
            
               Uradni list Evropske unije
            
            
               L 282/46
            
         UREDBA KOMISIJE (EU) št. 1019/2013
   z dne 23. oktobra 2013
   o spremembi Priloge I k Uredbi (ES) št. 2073/2005 glede histamina v ribiških proizvodih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 852/2004 z dne 29. aprila 2004 o higieni živil (1) in zlasti člena 4(4) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2073/2005 z dne 15. novembra 2005 o mikrobioloških merilih za živila (2) določa mikrobiološka merila za nekatere mikroorganizme in izvedbena pravila, ki jih morajo upoštevati nosilci živilske dejavnosti pri izvajanju splošnih in posebnih higienskih ukrepov iz člena 4 Uredbe (ES) št. 852/2004. Predvsem določa merila za varnost hrane za histamin in načrte vzorčenja za ribiške proizvode iz vrst rib, ki vsebujejo velike količine histidina.
            
         
               (2)
            
            
               Ribje omake, ki se pridobivajo s fermentacijo, so tekoč ribiški proizvod. Komisija za Codex Alimentarius (3) je določila nove priporočene najvišje vrednosti histamina v takšnih ribjih omakah, ki se razlikujejo od vrednosti, določenih v Prilogi I k Uredbi (ES) št. 2073/2005. Navedeno priporočilo je v skladu z informacijami glede podatkov o izpostavljenosti potrošnikov, ki jih je Evropska agencija za varnost hrane (v nadaljnjem besedilu: EFSA) predstavila v svojem znanstvenem mnenju o nadzoru oblikovanja biogenih aminov v fermentirani hrani na podlagi tveganja (4).
            
         
               (3)
            
            
               Ker so ribje omake tekoč ribiški proizvod, se lahko pričakuje, da bo histamin enakomerno porazdeljen. Načrt vzorčenja je zato lahko enostavnejši kot za ribiške proizvode v drugi obliki.
            
         
               (4)
            
            
               Primerno je, da se določi posebno merilo za varnost hrane za ribje omake, ki se pridobivajo s fermentacijo ribiških proizvodov, da se merilo uskladi z novim standardom Codex Alimentarius in mnenjem EFSA. Opombo 2 bi bilo prav tako treba spremeniti.
            
         
               (5)
            
            
               Običajni načrt vzorčenja za histamin iz ribiških proizvodov zajema devet vzorcev, ki zahtevajo veliko vzorčnega materiala. V opombi 18 k merilu za varnost hrane 1.26 za ribiške proizvode je navedeno, da se posamezni vzorci lahko vzamejo v prodaji na drobno. V takih primerih ne bi smeli odločati o varnosti celotne serije na podlagi rezultata samo enega vzorca. Če pa je vrednost enega od devetih vzorcev nad M, velja, da celotna serija ni varna. Enako bi moralo veljati tudi, kadar vrednosti posameznih vzorcev presegajo M. Zato je primerno spremeniti opombo 18. Opomba 18 bi se prav tako morala uporabljati za merili za varnost hrane 1.26 in 1.27.
            
         
               (6)
            
            
               Uredbo (ES) št. 2073/2005 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 2073/2005 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 1.
   
      (2)  UL L 338, 22.12.2005, str. 1.
   
      (3)  Standard Codex Alimentarius za ribje omake (CODEX STAN 302 – 2011).
   
      (4)  EFSA Journal 2011; 9(10):2393.
   
      PRILOGA
      Poglavje 1 Priloge I k Uredbi (ES) št. 2073/2005 se spremeni:
      
                  1.
               
               
                  vrstica 1.27 se nadomesti z naslednjim:
                  
                              
                                          „1.27
                                       
                                       
                                          Ribiški proizvodi razen tistih iz kategorije živil 1.27a, ki so bili podvrženi encimskim procesom zorenja v slanici, izdelani iz vrst rib, ki vsebujejo veliko količino histidina (17)
                                       
                                    
                           
                              Histamin
                           
                           
                              9 (18)
                           
                           
                              2
                           
                           
                              200 mg/kg
                           
                           
                              400 mg/kg
                           
                           
                              HPLC (19)
                           
                           
                              Proizvodi, dani v promet med rokom uporabnosti“
                           
                        
            
                  2.
               
               
                  vstavi se naslednja vrstica 1.27a:
                  
                              
                                          „1.27a
                                       
                                       
                                          Ribje omake, pridobljene s fermentacijo ribiških proizvodov
                                       
                                    
                           
                              Histamin
                           
                           
                              1
                           
                           
                              400 mg/kg
                           
                           
                              HPLC (19)
                           
                           
                              Proizvodi, dani v promet med rokom uporabnosti“
                           
                        
            
                  3.
               
               
                  opomba 2 se nadomesti z naslednjim:
                  
                              „(2)
                           
                           
                              Za točke 1.1–1.25, 1.27a in 1.28 m = M.“;
                           
                        
            
                  4.
               
               
                  opomba 18 se nadomesti z naslednjim:
                  
                              „(18)
                           
                           
                              Posamezni vzorci se lahko vzamejo v prodaji na drobno. V tem primeru se določba člena 14(6) Uredbe (ES) št. 178/2002, na podlagi katere celotna serija ne bi smela veljati za varno, ne uporablja, razen če vrednost presega M.“;
                           
                        
            
                  5.
               
               
                  pod naslovom „Razlaga rezultatov preskusov“ se zadnji odstavek besedila v zvezi s histaminom v ribiških proizvodih nadomesti z naslednjim:
                  „Histamin v ribiških proizvodih:
                  
                               
                           
                           
                              Histamin v ribiških proizvodih iz vrst rib, ki vsebujejo velike količine histidina, razen ribjih omak, pridobljenih s fermentacijo ribiških proizvodov:
                              
                                          —
                                       
                                       
                                          rezultat je zadovoljiv, če so izpolnjeni naslednji pogoji:
                                          
                                                      1.
                                                   
                                                   
                                                      ugotovljena povprečna vrednost vzorca je ≤ m,
                                                   
                                                
                                                      2.
                                                   
                                                   
                                                      največ ugotovljenih c/n vrednosti je med m in M,
                                                   
                                                
                                                      3.
                                                   
                                                   
                                                      nobena ugotovljena vrednost ne presega mejne vrednosti M,
                                                   
                                                
                                    
                                          —
                                       
                                       
                                          rezultat je nezadovoljiv, če ugotovljena povprečna vrednost vzorca presega m ali je več kot c/n vrednosti med m in M ali je ena ali več ugotovljenih vrednosti > M.
                                       
                                    
                        
                               
                           
                           
                              Histamin v ribjih omakah, pridobljenih s fermentacijo ribiških proizvodov:
                              
                                          —
                                       
                                       
                                          rezultat je zadovoljiv, če je vrednost vzorca ≤ od mejne vrednosti,
                                       
                                    
                                          —
                                       
                                       
                                          rezultat je nezadovoljiv, če je vrednost vzorca > od mejne vrednosti.“